ביסטייל - גם ביס וגם בסטייל: מרץ 2012
קציצות עוף אפויות עם קרם בטטה ודלעת וקצת ניחוח של קימל - עוד מנה כשרה לפסח
בפוסט הקודם כתבתי על הבלנדר מוט החדש שלי.
במקום להלל ולשבח ולפזר מילים ללא הבחנה, נראה לי שיותר כדאי להמשיך ולהציג את תכונות העבודה ואת יכולותיו של המכשיר.
DAVO , תזכרו את השם
למכשיר מצורפים אביזרים רבים (קערת חיתוך עם סכין פנימית, מקצף, כוס ערבול) אולם בבסיסו העיקרי הוא מגיע עם מוט נירוסטה ארוך עם סכין מסתובבת. להבי הסכין בנויות בצורה כזאת שבשעת הסיבובים המהירים של המנוע (700 וואט!!) הם יוצרים תנועת יניקה של המזון הנמצא בכלי ויוצרים מעין וואקום עצום ששואב את המזון כלפי מעלה אל להבי הסכין וכך למעשה נוצרת המחית.
לצורך בחינת פעולה זו, הכנתי מתכון שמשלב מספר פעולות של הבלנדר מוט.
קציצות עוף אפויות בקרם בטטה ודלעת עם ניחוח קימל
לאגף הקציצות:
לאגף הקרם
2 בטטות קלופות חתוכות לקוביות
דלעת קלופה חתוכה לגודל 5X5 ס"מ
טוחנים את הכוזברה עם השום בקערה עם הסכין וטוחנים למרקם גס.
מערבבים את הכל יחד עם החרדל והבשר לקבלת מרקם מתאים להכנת קציצות
יוצרים קציצות קטנות בגודל של כ-3-4 ס"מ. מעבירים את פירורי המצה לצלחת עמוקה ומגלגלים את הקציצות בפירורים. את הקציצות מניחים בתבנית מרופדת בנייר אפיה.
משפריצים ספריי שמן או מושחים שמן זית במברשת ומכניסים לתנור בחום 180 מעלות עד לקבלת גוון צהוב.
בסיר עם מים וכפית מלח מבשלים את הבטטה והדלעת עד למצב רך (בודקים בדקירת מזלג)
מסננים ומוספים את כפית הקימל. מרסקים עם מוט הבלנדר עד לקבלת מחית חלקה. (במקרה שלי היה מדובר בעבודה של מספר פניות אודות למנוע העוצמתי ואודות למבנה הלהבים של המוט)
מחית חלקה ומייד
הערה וטיפ: לשמירת חייו של הבלנדר, מומלץ לעבוד בפולסים ארוכים של עד חצי דקה על מנת שלא לחמם את המנוע ולא לגרום לשריפה שלו.
מוציאים את המחית ומניחים בתבנית אפיה ובתוכם מניחים את הקציצות שהיו בתנור.
מחזירים את הכל לתנור לעוד 10 דקות לקבלת אפיה אחידה ומגישים
פסח שמייח
סוס עבודה...אין ספק
פורסם על ידי ביסטייל ב- 23:16 4 תגובות
תוויות: בלנדר מוט, מתכונים לפסח, קציצות לפסח, קרם בטטה ודלעת
יש לי לא מעט תובנות בנוגע לאיך נראים בתי הקפה של היום. החל מנושא התפריטים, העיצוב, היחס ללקוחות וכל מה שנקרא בית הקפה השכונתי.
ישנם שלוש או ארבע רשתות המושלות בכיפת בתי הקפה כשהקונספט שלהם מושפע על ידי סקרים וקבוצות מיקוד.
זה מתייחס לנושא עיצוב בית הקפה, התפריט המוצע לסועד וכמובן לתכנית העסקית של כל מקום.
בניגוד לעבר, כל בית קפה עובד היום כמפעל המייצר מזון כשיש לו עלויות מדוייקות למנה ויודעים עד רמת הפרט כמה עולה דקת ישיבה של לקוח.
רשתות מסוימות מאפשרות לכל בית קפה לבנות לעצמן תפריט בעל יחודיות מקומית כשהם משתמשים במוצרים שנקבעו על ידי הרשת או לחילופין ישנן הנחיות מדוייקות מה יהיה בתפריט.
כל ההקדמה הזאת נועדה להסביר את מיקומה של רשת בתי הקפה של לנדוור בעולם בתי הקפה.
הנה מה כתבתי בדיוק לפני שנה על קפה: (ציטוט מפוסט על אילי)
בשכונה שלנו היתה זקנה אחת שהיתה מוכרת בקיוסק שנקרא קפה תקה. אין לי שמץ של מושג למה אבל השלט שהתנוסס בכניסה לחנות היה של קפה לוונדר.
היא היתה אחת שכל הזמן היתה זועפת בנו הילדים. במקום עודף היתה דוחפת לנו מסטיק בזוקה וכל הזמן היתה בטוחה שבאנו לגנוב ממנה ממתקים.
כל פעם שילד היה נכנס אליה, היא היתה נוזפת בו שמפריעים לה לקרוא את העיתון ולמה היא קמה מהכסא השבור בשביל סוכריה מחליפה צבעים שנמכרה ב5 אגורות.
פעם אחת הספיקה כדי שהיא תעלה לי על העצבים. היה לה מן כדור מגומי שהיא היתה אוחזת בו ומועכת אותו. באחת הפעמים כשחזרתי מבית הספר, נכנסתי אליה לקנות את הסוכריה היומית. וכשהיא ניסתה לדחוף לי מסטיק "אטלס" בטעם הכי פלסטיק הכי דוחה שיש עם עטיפה של דגל ארגנטינה, תפסתי את הכדור גומי שלה והעפתי אותו לעבר החתול המפונק שלה.
מאותו מקרה, לא עברתי ליד החנות הזאת יותר, עקפתי את הרחוב שלה בעוד כמה רחובות רק כדי לא להתקל באותה מוכרת מעצבנת. מאז, כל פעם שאני רואה לנדוור, יש לי צמרמורת.
מה שהתחיל בברלין כבית קפה מקומי, עם התמחות בקליית קפה איכותי הפך היום למעצמת בתי קפה עם יחודיות משמעותית של 11 סניפים אולם כל סניף נראה יחודי לעצמו כמעט ללא אבחנה כי מדובר ברשת.
נחשפתי לאחד מבתי הקפה של לנדוור, סניף הוד השרון לרגל השקת תפריט חדש.
התפריט בנוי רובו ככולו על ארוחות שאפשר לקבלן לכל אורך היום. אין שעות לארוחת בוקר ואין הפי ההואר. הכל זמין והכל קיים והקונפסט הזה די מוצא חן בעיני.
עיצוב סניפי הרשת בנוי על סטייל של פעם. האוירה במקום מזכירה בתי קפה אירופאים ישנים ואיכותיים ויש הקפדה על כל פרט בבית הקפה. החל מהשולחנות והאוירה וכלה בחדרי השירותים. כל אלו תורמים לאוירה של "קפיצה קטנה לחו"ל" וגורמים לנעימות בשהיה במקום.
כמו שציינתי, התפריט של לנדוור מגוון ואפשר להינות ממנו בכל אורך היממה כולל מנות צמחוניות חלביות ובשריות. כיוון שלסניפי לנדוור אין תעודת כשרות, מפאת הכשרות, טעמתי רק מהמנות החלביות והפרווה (לא בשריות) וכשומר כשרות, אני מקווה שבעלי הרשת יזהו את הפוטנציאל העסקי גם במגזר הדתי.
סלט איכרים איטלקי: סלט ירקות טריים המונחות על בסיס פוקצ'ה דקה הנאפית במקום ומעל גושים עסיסיים של גבינת מוצרלה ברוטב שמן זית וחומץ בלסמי. 49 ש"ח
המנה טעימה ומפתיעה. במיוחד הפוקצ'ה הדקיקה שאוספת את הרוטב ואת טעמי הסלט. כיף אמיתי.
שקשוקה ים תיכונית: שקשוקה בתוספת חצילים אפויים, גבינת פטה ועשבי תיבול. 53 ש"ח.
שקשוקה יפה וריחנית המוגשת כבכל מקום במחבת ברזל יחד עם סלט, טחינה וחלה קטנה וחמימה.
מנה כיפית שלא הייתי מסרב לה באף ארוחת בוקר. מומלץ
רביולי במילוי פרמזן עם רוטב עגבניות 49 ש"ח.
רביולי עשויים אל דנטה, בדיוק רב והרוטב...איטלקי אמיתי. בהחלט שווה.
פוקצ'ות פלפלים ופטה 27 ש"ח
פוקאצ'ות קריספיות הנאפות בתוך מחבת בתנור גחלים. מעל הפוקצ'ה מפוזרים גבינת ריקוטה עם בזיליקום, עלי תרד, ובצל מטוגן. ניתן לקבל עם ביצת עין. המנה מוגשת עם סלט עגבניות שרי.
זאת מנה לשניים ששני אנשים יכולים לשבת עליה יחד. מבלי להכנס לתמחור המנה, מדובר בארוחה מלאה לכל דבר.
בלנדוור תמצאו שלל של קינוחים. אחת עולה על כולם
רוזלך- קינוח פוקאצ'ה נוטלה- קינוח חורף קלאסי. בצק פוקאצ'ה עם מילוי עשיר של שוקולד נוטלה ושבבי אגוזים. הקינוח נעשה בתנור לבנים ויוצא קריספי עם השוקולד שנמס בתוך הבצק. מוגש עם אבקת סוכר. (רוזלך ע"ש רוזה מבעלי לנדוור ברחוב דיזינגוף פינת ירמיהו שם הרוזלך הוא קינוח הבית). מחיר: 33 ₪.
בשביל מנהלי הרשת, אני מאוד מקווה שיהיה אפשר למצוא את הקינוח הזה לא רק בחודשי החורף.
לנדוור ממשיכה קו איכותי של מנות טובות ומשביעות. זה לא רק ללכת ולשתות קפה אלא מקום בו ניתן לקבל ערך מוסף של מקום טוב ואיכותי עם אוירה נעימה וארוחות מלאות ומזינות
ובנימה אחרת...מחכה לכשרות
פורסם על ידי ביסטייל ב- 22:40 0 תגובות
תוויות: בתי קפה, לנדוור, תפריט חדש
פורסם על ידי ביסטייל ב- 8:13 9 תגובות
בסיבובי ברחבי העולם אני חושב שנחשפתי כמעט לכל סוגי ארוחות הבוקר שיש. בכל פעם הייתי צריך להתאים את עצמי לארוחה המקומית.
בקוריאה ארוחת הבוקר היא על סף העצבנית. בירדן אכלו חומוס עם פול ובאירופה, הקלסיקה חוגגת עם זרת מונפת אלעל.
אנחנו אוהבים להשוויץ בארוחות הבוקר שלנו שיש בהם מבחר של סלטים, ביצים מכל הסוגים וכל הבא ליד. בעצם, אולי אנחנו אוהבים את הארוחות האלה כי בתי המלון בישראל התרגלו שאנחנו מעמיסים ללא הפסקה.
אם נחלק את רוב בארוחות לקבוצות אז יש את הארוחה הקונטיננטלית של הקמצנים שיש בה חמאה, ריבה ואיזה טוסט עלוב. מהקצה השני זאת ארוחת הבוקר הישראלית עמוסה מכל טוב ובאמצע ארוחת הבוקר האנגלית "אגז אנד בייקון" שעדיין לא טעמתי בעיקר בגלל הבייקון.
אצל הבריטים זה יותר מורכב ממה שזה נראה לנו. את הבייקון והביצה מגישים בצורות שונות בהתאם לאזור כשיש מקומות שמגישים נקנקיות דם black pudding (אין צורך להתרגש מהשם, מדובר בנקניק שהכיל דם צלוי מעורבב בחיטה או גריזים שהתייבש) ועוד כל מיני שגעונות.
הארצות ערב, ארוחת הבוקר לרוב תהיה מורכבת על חומוס עם פול כי הפועל שיוצא השכם בבוקר לעמלו, יזכה לראות את הארוחה הבאה רק בארוחת הצהריים שעאכל בבית מאוחר על כן עליו להשביע את בטנו במרכיבים ממלאים שיתנו מנוח לרעב עד הפעם הבאה בשעה שעמיתו האירופאי יעשה הפסקה ב10 בבוקר ועוד פעם לארוחת הצהריים ואם זה לא מספיק, אז יש גם את ה"TEA TIME" בשעות הצהריים.
בכל פעם כשאני מכין לי חביתה, אני נזכר בשרות מילואים שעשיתי בשירות בתי הסוהר. שם האסירים היו עובדים בתחומי הכלא במקצועם.
מי שהיה טבח, עבד במטבח ומי שהיה מלצר, עזה זאת ללא טיפים בחדר האוכל. מידי בוקר היו מכינים לי 2 ביצי עין הפוכות (מדובר במשימה לא קלה בכלל) ולצדם סלט ירקות קטן וקצוץ. מעניין למה תמיד התנדבתי לשרת מילואים דוקא בבתי הכלא.
בקרוב אחגוג יום נישואין. (לא, אין קשר לכלא כלל וכלל ואל תנסו להשליך על כך) אחד החלומות שכל אחד אוהב ל"סדר" לעצמו זה ארוחת בוקר למיטה.
אז החלום שלי הוא ארוחת בוקר למיטה. כזו עם מגש נוח שיש לו כרית שמסתדרת בנוחות כזאת שלא מפריעה לברכיים, מוגש עם אגז אנד (סמי)בייקון, מיץ תפוזים וסלט טרי.
ואם אפשר, שזה יהיה אחרי השעה 10.
מותר לי לחלום?
הערת שוליים: לא, זה לא בייקון... זה נקניק הודו כשר לחלוטין.
* המגש באדיבות הולנדיה (עוד עסק פרטי ולא של הטייקונים) שלרגל יום המעשים הטובים כשרכם של עסקים הרוצים לתרום לחברה, הם ימכרו את המגש במחיר של 79 ש"ח כש-10 ש"ח מתוכם יועברו לעמותת אנוש שבשדרות. כנראה שהם יודעים במה מדובר....
הולנדיה (קיימת משנת 1981 כמו שמוטבע על המגש)מייצרת את מוצריה במפעל הנמצא בשדרותומחזיקה שם את מרכז הפיתוח שלה (להזכירכם, תחת הטילים, הגראדים והקטיושות)
אם תקנו, תעזרו גם לאחרים.
אם אתם ממש רוצים, הנה המתכון:
200 גרם נקניק מעושן (מצחיק שפעם היה בסופרים נקניק בשם שינקן כשר)
2 ביצים (אישית אוהב עין)
סלט ירקות קטן וקצוץ
מכינים ומגישים לבן/בת הזוג למיטה
פורסם על ידי ביסטייל ב- 12:40 1 תגובות
תוויות: אגז אנד בייקון, ארוחת בוקר, ארוחת בוקר למיטה, הולנדיה, מגש אוכל למיטה
פורסם על ידי ביסטייל ב- 11:26 6 תגובות
עוד מעט זה רשמי.
פסח מגיע. חלקנו שמחים וחלקנו לא. אני לא!
הנה כמה מהסימנים שפסח מתקרב בצעדי ענק:
פורים מאחורינו. הבית עוד מלא בממתקים מהמשלוחי מנות והחמץ שכל אחד הוציא מהארונות. באוויר כבר יש ריחות עזים של פריחה. (הרגישים כבר מתעטשים ומרגישים זאת טוב טוב)
רוחות מזרחיות מגיעות מכל עבר (עם זה יש לי כבר חשבון אחר כשהרוחות מעיפות לי את הפריחה היפה שיש לי על עצי הלימון שבגינה. לא חבל על הלימונים שלא יהיו???)
משימה חדשה לי באוויר: מתכונים כשרים לפסח אבל...שלא ירגישו.
נו שוין, לא ביג דיל.
אז הנה הסנונית הראשונה. פשטידת קישואים אישית.
הפשטידה הזאת מככבת אצלינו באירועים חברתיים וכמעט כל בית עושה לה גרסה אישית משלו. אנחנו גיירנו אותה מעט וגם עשינו אותה כשרה לפסח גם לכל סוגי המקפידים.
פשטידת קישואים:
1 וחצי כוס קמח תופח כשר לפסח
1/2 קוביה של מרק ירקות OXO (התחליף הכי קרוב לציר מרק שהוא לא אבקת מרק והאמינו לי שמדובר פה בטיפ רציני) מפאת הכשרות, אני משתמש רק בקוביות של מרק ירקות
מגרדים את הקישואים על פומפיה או במעבד מזון. שמים במסננת וסוחטים את הנוזלים
מגרדים את הבצל ומוספים לקערה.
ממיסים את קובית המרק במים חמים ומוספים את שאר המרכיבים לקערה.
יוצקים את התערובת לתבניות מאפינס לתוף מנג'ט ואופים בחום 180 מעלות עד לקבלת צבע זבוה ויפה
פורסם על ידי ביסטייל ב- 9:38 2 תגובות
תוויות: מאפינס מלוחים, מתכונים לפסח, פסח, פשטידה, קישואים, קמח תופח כשר לפסח
פורסם על ידי ביסטייל ב- 16:13 3 תגובות
פורסם על ידי ביסטייל ב- 11:21 2 תגובות